রোগ সম্পর্কে ব্যাপক শিক্ষা ছাড়া ডায়াবেটিসের মতো দীর্ঘস্থায়ী রোগের চিকিৎসায় আশানুরূপ ফল পাওয়া যায় না। তবে ডায়াবেটিস বিষয়ে শিক্ষা কেবল রোগীদের মধ্যেই সীমাবদ্ধ থাকলে চলবে না। একই সঙ্গে আত্মীয়-স্বজন, বন্ধু-বান্ধব ও ডাক্তার-নার্সদের শিক্ষার প্রয়োজন রয়েছে। রোগী যদি চিকিৎসককে সহযোগিতা করে তার পরামর্শ, নির্দেশ ভালোভাবে মেনে চলে এবং রোগ নিয়ন্ত্রণের ব্যবস্থা যথাযথভাবে গ্রহণ করেন তাহলে সুখী, কর্মঠ ও দীর্ঘজীবন লাভ সম্ভব।